**УТВЪРЖДАВАМ:**

**ИВАЙЛО ЙОТКОВ**

*Директор на РИОСВ – Пловдив*

**ДОКЛАД**

**за извършена комплексна проверка**

**На основание**: План за контролната дейност за 2024 год. на РИОСВ – Пловдив, утвърден от Министъра на околната среда и водите, Заповед № РД-24/01.02.2024 год., Заповед № 309/21.10.2024 год. за изменение и допълнение на Заповед № РД -203/04.07.2024 год. и Заповед № РД-315/22.10.2024 год. на Директора на РИОСВ – Пловдив.

**Дата на извършване на проверката:** 05.11.2024 год.

**Обект** - Предприятие за производство на боеприпаси „ВАЗОВСКИ МАШИНОСТРОИТЕЛНИ ЗАВОДИ” ЕАД

с **местонахождение**: производствена площадка с. Иганово, Община Карлово, област Пловдив,

**собственост** на „ВАЗОВСКИ МАШИНОСТРОИТЕЛНИ ЗАВОДИ” ЕАД

**I. Цел на проверката:**

Основна цел на проверката е установяване нивото и степента на съответствие на дейността в обекта с изискванията на екологичното законодателство, както следва:

* Закон за водите
* Закон за чистота на атмосферния въздух
* Закон за защита от вредното въздействие на химичните вещества и смеси

и подзаконовите нормативни актове към тях.

**II. Проверени инсталации:**

„Вазовски Машиностроителни заводи“ ЕАД е предприятие за производство на боеприпаси. На производствената площадка в с. Иганово се извършва сглобяване, монтаж, пресоване, пакетиране и складиране на специални изделия.

На територията на обекта са проверени:

* Парова централа /съществуваща/;
* Парова централа /нова/;
* Климатично оборудване;
* Пункт за мониторинг преди заустване на отпадъчни води.

**III. Констатации от проверката по компоненти и фактори на околната среда:**

В обекта са разположени осем цеха за монтаж на различните видове специални изделия. За съхранение на взривните вещества са проектирани и изградени складови помещения, като при съхранението им се спазват изискванията за съвместимост при съхранение. В складовете се контролира температура и влажност в помещенията.

1. **По компонент „Води“ /отпадъчни/** -

ВМЗ” ЕАД гр. Сопот притежава за площадка Иганово Разрешително за ползване на воден обект за заустване на отпадъчни води, съгласно което приемник на отпадъчните води е р. Певченско дере. Разрешителното за заустване е с изтекъл срок на действие и в момента дружеството е в процедура по издаване на Решение за продължаване срока на действие на разрешителното. След справка в БД-ИБР Пловдив става ясно, че в момента на сайта на БД-ИБР е публикувано „съобщение за публично обявяване“ на разрешителното за заустване

Поради промяна в технологията за производството на специална продукция и производство на нови изделия е преустановено формиране на производствени води. От дейността на обекта се формират единствено битово-фекални отпадъчни води. За пречистването им е изградено локално пречиствателно съоръжение. В РИОСВ-Пловдив е представено инвестиционно намерение от „ВМЗ“ ЕАД за извършване на реконструкция и модернизация на пречиствателната станция на площадката на с. Иганово. Поради липса на изтичане в пункта за мониторинг, проба за анализ не е взета. Има осигурен достъп за пробовземане и контрол на заустваните отпадъчни води.

1. **По фактор на въздействие „Химични вещества и смеси и управление на риска “**

На площадката в с. Иганово се съхраняват опасни химични вещества с предупреждения за опасност – Н 201 – експлозивни (ВВ). Използваните при дейността нанасяне на покрития върху метални повърхности продукти, съдържащи органични разтворители се съхраняват на площадката в гр. Сопот, като същите се доставят по график и при нужда в с. Иганово.

При извършената проверка е представена Оценка за безопасността на съхранение на опасни химични вещества и смеси, актуализирана към 30.10.2024 год. Представена е Заповед за определяне на отговорни лица за съхранението на опасни химични вещества и имащи право на достъп до складовете лица.

С писмо с изх. № 26-00-1691 от 10.11.2016г. на МОСВ е указано, че за „ВМЗ“ ЕАД се прилага изключение по чл. 103, ал.8, т.1, буква „Б“ от *Закона за опазване на околната среда*. При проверката са представени информационни листове за безопасност на съхраняваните и използваните в обекта ОХВ.

1. **По компонент „Атмосферен въздух“**

В обекта се извършват дейности по нанасяне на покрития върху метални повърхности с употреба на продукти, съдържащи летливи органични съединения и почистване с разтворители, попадащи в обхвата на *Приложение №1* от *Наредба №7/2003 г.* В тази връзка дружеството притежава Удостоверение №34/06.01.2014 г. за регистрация на инсталация, извършваща дейност по *Приложение №1 от Наредба №7/2003 г.*, издадено от директора на РИОСВ-Пловдив по реда на *чл.30л* от *Закона за чистотата на атмосферния въздух.* Съобразно задълженията, произтичащи от *чл.20, ал.8* на *Наредба №7/2003 г.*, „ВМЗ“ ЕАД ежегодно представя пред РИОСВ-Пловдив План за управление на разтворителите.

На територията на обекта е налична парова централа с два броя парни котли, работещи с гориво газьол. Същите са регистрирани като съществуващи СГИ по реда на *чл.9г* от *Закона за чистотата на атмосферния въздух.* Към момента на проверката котлите не са действащи и предстои извеждането им от експлоатация, поради изграждане на нова парова централа и монтаж на два броя нови парни котли /нови СГИ/ работещи с газьол. Новите котли са оборудвани със самостоятелни изпускащи устройства за отвеждане на димните газове, но не са пуснати в редовна експлоатация.

Дружеството е оператор на климатично оборудване, работещо с озоноразрушаващ хладилен агент. Видно от представените досиета, проверките за течове се извършват редовно от сертифицирани от ББКМ лица. Спазват са задълженията за ежегодно докладване, включително е извършена регистрация и е подаден отчет за 2023 г. в ИС ФПГ.

**IV. Предписания, срокове за изпълнение, отговорници:**

Във връзка с направените констатации на дружеството са дадени предписания за актуализиране на плана за мониторинг на емисиите в атмосферния въздух с информация за новите парни котли и регистрирането им като нови СГИ по реда на *чл.9г* от *Закона за чистотата на атмосферния въздух,* преди въвеждането им в редовна експлоатация. За изпълнението на дадените предписания ще бъде извършен последващ контрол.

**V. Съответствие, последващ контрол:** При извършената проверка не са установени нарушения на екологичното законодателство по проверяваните компоненти и фактори на въздействие.